Bretagne/Korpus-divyezhek-brezhoneg-galleg huggingface dataset:
Le territoire est alors organisé en plusieurs royaumes, issus d'une assimilation entre les notables de la Gaule romaine et les élites immigrées qui s'emparent du pouvoir. 
Diwar neuze e voe rannet an tolead e meur a rouantelezh savet diwar ar c’hemmesk etre pennoù bras Galia roman ha re an enbroidi a gemeras penn ar galloud.
Au nord se trouvent les Francs. Au sud-ouest les Wisigoths. A l'ouest, les Bretons. 
En norzh e oa ar Franked, er mervent ar Wizigoted, er c’hornôg ar Vretoned.
Le christianisme, devenu religion officielle, se coule dans les institutions romaines, profondément modifiées par la culture des migrants. 
Delc’her a rae ar gristeniezh, deuet da vezañ ar relijion ofisiel, gant an ensavadurioù roman a oa bet cheñchet kalz diouzh boazioù ar pobloù nevez-deuet.
Il réunit ces hommes et ces femmes de cultures différentes, qui croient en un même Dieu.
Unaniñ a rae ar baotred hag ar merc’hed-se, hag int disheñvel-mat o sevenadur, peogwir e kredent er memes Doue.
Vers 550, les Francs deviennent la puissance dominante en Europe occidentale. 
War-dro 550 e teuas ar Franked da vezañ ar bobl greñvañ e kornôg Europa.
Les rois mérovingiens contrôlent une partie de l'Ille-et-Vilaine et du Morbihan, autour des évêchés de Rennes et de Vannes. 
Dindan veli ar rouaned eus lignez Merove e oa ul lodenn eus an Ill-ha-Gwilen hag eus ar Mor-Bihan, tro-dro da eskoptioù Roazhon ha Gwened.
L'ouest et le nord de la péninsule, contrôlés par les Bretons, semblent organisés à la manière des territoires gallois ou irlandais autour de grandes abbayes.
E kornôg ha norzh Breizh, a oa e dalc’h ar Vretoned, e oa aozet an takadoù en-dro d’abatioù bras war a seblant, evel e Kembre pe en Iwerzhon.
A partir de 750, la nouvelle dynastie des Carolingiens unifie l'Empire et étend ses conquêtes. 
Azalek 750 e voe unvanet an Impalaeriezh hag aloubet broioù nevez gant lignez nevez ar Garolingidi.
Pour contenir les Bretons, Charlemagne met en place la Marche de Bretagne, incluant les comtés de Vannes, de Rennes et de Nantes. 
Gant Karl Veur e voe krouet Marz Breizh, ennañ kontelezhioù Gwened, Roazhon ha Naoned, abalamour da harzañ ar Vretoned.
Il en confie le commandement à son neveu Roland qui meurt à Roncevaux. 
E penn an tolead-se e lakaas Rolant, e niz a varvas e Roncevaux.
Son fils, Louis le Pieux, impose la règle bénédictine dans les monastères bretons ainsi que la création d'évêchés. 
Gant e vab, Loeiz an Devod, e voe rediet ar manatioù eus Breizh da heuliañ reolennoù sant Benead hag e rankas ar Vretoned krouiñ eskoptioù.
Après 840, ses successeurs, affaiblis, assistent à la montée en force des Bretons qui étendent leurs territoires jusqu'à la presqu’île du Cotentin et le Pays de Retz, avant de reculer à nouveau.
Ar re a deuas war e lerc’h goude 840, tud wanoc’h anezhe, ne voent ket evit talañ ouzh lañs ar Vretoned a astennas o beli betek ar C’hotentin ha Bro-Raez a-raok mont war-gil adarre.
Au début du 10e siècle, l'empire carolingien, miné par les dissensions internes et affaibli par les invasions, s'effondre. 
E penn kentañ an 10vet kantved e kouezhas an impalaeriezh karolingat en he foull, abalamour ma oa krignet gant ar jeuioù diabarzh ha gwanaet gant an aloubadegoù.
L'affaiblissement du pouvoir central permet à des notables ou des chefs de clans, de prendre le contrôle de territoires plus ou moins vastes. 
Peogwir e oa gwanoc’h ar galloud kreiz e c’hallas pennoù bras pe pennoù klannoù astenn o beli war dakadoù bras pe vrasoc’h.
Une nouvelle société se met en place, basée sur la relation directe d'hommes à hommes, dans laquelle les plus faibles se placent sous la protection des plus forts en échange d'un serment de fidélité et d'assistance militaire. 
Dont a reas ur gevredigezh nevez, diazezet war an darempredoù eeun etre un den hag un den all. En em lakaat a reas ar re wanañ dindan warez ar re greñvañ, en eskemm ouzh ul le a fealded hag ur skoazell armet.
Les seigneurs forment la nouvelle élite militaire et politique. 
Mont a reas an aotrounez d’ober ar pennoù brezel ha pennoù politikerezh nevez.
Cette aristocratie se distingue par le combat à cheval et la possession d'un fief ou seigneurie dont le centre politique, économique et militaire est, pour les plus puissants, un château.
Disheñvel e oa tud ar rummad uhel-se abalamour m’en em gannent war varc’h hag abalamour ma oant perc’henn war un dalc’h, pe un aotrouniezh, hag ac’h ae ur c’hastell, evit an aotrounez kreñvañ, d’ober ar c’hreiz anezho a-fet politikerezh, ekonomiezh hag arme.
Peu à peu, le pouvoir se concentre entre les mains de quelques grandes familles. 
Tamm-ha-tamm ec’h eas an holl c’halloudoù e dalc’h un toullad familhoù meur hepken.
Les comtes de Rennes prennent le titre de duc de Bretagne peu après l'An Mil. 
Nebeud war-lerc’h ar Bloavezh Mil e teuas konted Roazhon da vezañ duged Breizh.
Ils perdent progressivement leur autonomie et le duché passe sous la domination anglo-normande au milieu du 11e siècle. 
Digreskiñ a reas o emrenerezh tamm-ha-tamm hag en em gavout a reas an dugelezh dindan ar veli saoz-ha-norman e-kreiz an 11vet kantved.
Le roi de France en reprend le contrôle et place en 1213 un de ses cousins sur le trône ducal. 
Mont a reas adarre dindan mestroni roue Frañs, a lakaas ur c’henderv dezhañ da zug Breizh e 1213.
Paradoxalement, la nouvelle dynastie s'efforce dès lors de mettre en place une administration autonome. 
Diwar neuze e strivas al lignez nevez, iskisat tra, da ziazezañ ur velestradurezh emren.
La Bretagne devient à la fin du 14e siècle un véritable état disposant de ses institutions, de son armée et frappant monnaie d'or. 
Dont a reas Breizh da vezañ ur gwir stad e fin ar 14vet kantved, ganti hec’h ensavadruioù, hec’h arme hag he fezhioù aour a veze skoet ganti.
Cette quasi indépendance prend fin en 1491, lorsque la France vient à bout en 5 ans de la résistance du duché. 
Echu e voe gant ar statud kazi dizalc’h-se e 1491, pa deuas a-benn Bro-Frañs da ziharpañ dugelezh Breizh a oa bet oc’h enebiñ e-pad 5 bloaz.
En 1532, la Bretagne est définitivement rattachée à la Couronne de France
E 1532 e voe staget Breizh ouzh kurunenn Frañs da vat.
L'archéologie moderne en questions
En em soñjal war an arkeologiezh vodern
En Bretagne, les fouilles n’ont que rarement concerné des vestiges modernes, hormis les recherches sous-marines qui étudient de nombreuses épaves postérieures au 16e siècle. 
E Breizh n’eus ket bet graet nemeur a furchadegoù evit a sell ouzh relegoù an amzerioù modern, nemet ha furchadegoù dindan vor e vefent evit studiañ peñseoù niverus c’hoarvezet war-lerc’h ar 16vet kantved.
Au-delà du caractère émouvant de ces découvertes, ces opérations nous font nous interroger sur les missions des archéologues dans nos sociétés contemporaines.
Ar furchadegoù-se, en tu all d’ar from o welet ar pezh a zo bet kavet, a ra deomp en em soñjal war gefridioù an arkeologourien en hor c’hevredigezhioù a vremañ.
Les recherches engagées sur ces périodes connues par les textes obligent à repenser le champ d’étude de l’archéologie et les relations de complémentarité qu’elle doit entretenir avec les autres disciplines. 
Da-heul an enklaskoù a zo bet lañset war ar mareadoù-se anavezet dre an testennoù eo dav soñjal en-dro war dachenn-studi an arkeologiezh ha penaos e rank klokaat an diskiblezhioù all.
L’abondance des traces impose en effet le regard croisé de différents spécialistes, notamment des historiens. 
Pa vez stank ar roudoù eo ret evel-se lakaat selloù meur a arbennigour, istorourien dreist-holl, keñver-ha-keñver.
Ces études nous interrogent également sur ce qu’il faut inventorier, protéger et étudier. 
Gant ar studioù-se e vezomp lakaet d’en em soñjal ivez war ar pezh a zo da renabliñ, da wareziñ ha da studiañ.
Anciennement limitée à des monuments, la  notion de site archéologique se pose aujourd’hui en d’autres termes. 
Ha pa ne veze graet lec’hiennoù arkeologel nemet eus monumantoù hepken gwechall, e ranker bremañ gwelet an traoù en un doare all.
L’archéologue tente aujourd'hui de restituer l'évolution des paysages, dans toutes leurs composantes.
Klask a ra an arkeologourien, hiziv an deiz, kompren an doare m’eo emdroet neuz ar maezioù e-keñver kement tra ac’h a d’ober anezhe.
Les objectifs fixés à l’archéologie actuelle et les moyens qui lui sont consacrés ne peuvent être illimités. 
Rankout a reer bevenniñ palioù an arkeologiezh a vremañ hag ar sammad arc’hant a vez roet eviti.
Le choix en Bretagne est de privilégier les études de sites représentatifs, au détriment du sauvetage d’occupations plus modestes qui sont détruites sans avoir réellement été étudiées. 
E Breizh ez eus bet dibabet studiañ lec’hiennoù arouezius, ha pa vefe lezet distrujañ roudoù disteroc’h goude na vefent ket bet studiet da vat.
Sur les 8 000 hectares de terres agricoles terrassées chaque année en Bretagne, seuls 400 font l’objet de sondages archéologiques qui découvrent près d’une trentaine de sites jusqu’alors inconnus. 
Diwar an 8 000 hektar a dachennoù labour-douar a vez adkempennet bep bloaz e Breizh n’eus nemet 400 a vez sontet, ar pezh a laka diskoachañ un tregont lec’hienn bennak na oant ket anavezet betek-henn.
Une quinzaine seulement sont fouillés.
Ur pemzek bennak dioute hepken a vez furchet da vat.
Il est aisé d’imaginer le nombre des vestiges détruits par l’expansion des villes et l’aménagement des campagnes. 
N’eo ket diaes ijinañ neuze pegement a relegoù a vez distrujet p’en em astenn ar c’hêrioù ha p’emeur oc’h adkempenn ar maezioù.
La Bretagne a attiré très tôt l’attention des archéologues qui ont effectué dès le 19e  siècle les premiers inventaires et fouilles des monuments alors connus. 
Pell zo eo bet sachet evezh an arkeologourien war-zu Breizh. Kenkent hag en 19vet kantved o doa graet ar renabloù hag ar furchadegoù kentañ evit ar monumantoù a oa anavezet da neuze.
La seconde moitié du 20e siècle marque un essor important des recherches, avec la mise en œuvre de méthodes modernes permettant d'étudier ces vestiges et de mieux les interpréter. 
En eil lodenn eus an 20vet kantved e voe roet lañs da vat d’ an enklaskoù a veze kaset en-dro gant doareoù nevez a c’haller gante studiañ ar relegoù-se ha kompren anezhe gwelloc’h.
Les fouilles s’effectuent toutefois sur des superficies souvent limitées, faute de moyens suffisants. 
Peurvuiañ avat ne veze ket furchet war gorreadoù gwall vras pa ne oa ket peadra d’en ober.
Les bouleversements des villes et des campagnes bretonnes qui se sont accentués au cours des dernières décennies révèlent l’ampleur des destructions que les pelles mécaniques peuvent infliger aux vestiges enfouis. 
Aet eo ar cheñchamantoù bras e kêrioù hag e maezioù Breizh war washaat e-kerzh an dekvedoù diwezhañ, ha diskwel a reont splann pegen bras e c’hall bezañ an distrujoù graet e-mesk ar relegoù a zo dindan zouar gant ar palioù-mekanik.
Parallèlement, les mutations extrêmement rapides auxquelles les populations d’après-guerre ont dû faire face engendrent une recherche instinctive de racines et un regain d’intérêt pour toute référence au passé. 
E-pad ar c’heit-se, pa ranke an dud en em ober a-greiz-tout ouzh ar c’hemmoù da-heul ar brezel, ez eus deuet c’hoant dezhe da glask war-lerc’h o gwrizioù ha da c’houzout hiroc’h war gement tra a sell ouzh an amzer dremenet.
Cela se traduit, de 1981 à 2003, par une refonte des textes législatifs qui permettent de protéger ou d’étudier ces vestiges avant qu’ils ne soient détruits et par un recrutement d’archéologues pour mener à bien ces investigations. 
Diwar se e oa bet adaozet, etre 1981 ha 2003, an testennoù lezenn a roe tro da wareziñ pe da studiañ ar relegoù-se a-raok ma vefent diskaret ha da c’hoprañ arkeologourien da gas an enklaskoù-se da benn.
L'archéologie contemporaine se fonde sur ces deux missions, consistant d'une part à faire progresser les connaissances et les méthodes grâce aux recherches programmées, d'autre part à effectuer chaque année des dizaines de sondages et de fouilles sur des vestiges menacés, dans le cadre de recherches préventives qui ouvrent des champs d'étude inexplorés. 
Diazezet eo an arkeologiezh a vremañ war an div gefridi-mañ : diouzh un tu lakaat ar pezh a ouzomp hag an doareoù-labour da vont war-raok dre an enklaskoù a vez rakwelet, diouzh an tu all ober war-dro meur a zek sontadeg ha furchadeg bep bloaz war relegoù a zo en arvar, da-geñver enklaskoù diarbenn hag a vez boulc’het tachennoù studi nevez d’o heul.
Au fil des millénaires, sur les côtes rocheuses du Finistère, des grottes creusées par la mer se sont développées à différentes altitudes, selon les variations du niveau des marées.
A-hed ar milvedoù, war aodoù roc’hellek Penn-ar-Bed, ez eus deuet mougevioù stummet gant ar mor war wel en uhelderioù disheñvel, diouzh ma cheñche live ar mor.
Les plus hautes sont aujourd’hui en grande partie effondrées ou colmatées tandis que d’autres subissent encore les assauts de l'océan ou sont totalement submergées. 
Hiriv an deiz eo disac’het pe stouvet al lodenn vrasañ eus ar re uhelañ anezhe, e-kichen reoù all a vez krignet gant ar mor c’hoazh pe beuzet int penn-da-benn.
Lorsqu’elles sont accessibles, ces anciennes grottes marines offrent des abris propices aux groupes humains. 
Pa c’halled mont betek enne ec’h ae ar groc’hoù mor kozh-se d’ober gwaskedoù a-feson evit ar strolladoù tud.
Peu profondes mais bien orientées, elles dominent la bande côtière que fréquentent les troupeaux de grands herbivores et permettent de surveiller les déplacements du gibier. 
Ne oant ket gwall zon met durc’haet mat e oant, a-us d’ar vandennad douar sko ouzh ar mor ha darempredet gant an tropelladoù geotdebrerien bras, gant-se e c’halled diwarne sellet mat ouzh monedonea ar jiber.
Dans la grotte de Menez Dregan à Plouhinec (Finistère), les fouilles montrent qu'en fonction des variations du niveau marin, les hommes sont revenus à plusieurs reprises profiter de la cavité entre -500 000 et -250 000 ans. 
Gant ar furchadegoù e ouzomp e oa bet implijet groc’h Menez Dregan e Ploeneg (Penn-ar-Bed) gant an dud e meur a varead etre -500 000 ha -250 000 bloaz, diouzh ma cheñche live ar mor.
Cela se traduit par une alternance de couches de galets ou de sable et de sols parsemés d'outils taillés. 
Diwar se e kaver a-bep-eil gwiskadoù bili pe traezh, ha leurioù, ostilhoù benet a-strew warne.
Une évolution est perceptible entre les niveaux inférieurs, dans lesquels le petit outillage domine, et les niveaux supérieurs comportant une proportion assez importante de gros galets taillés. 
Gallout a reer gwelet e oa bet cheñchamantoù etre al liveoù izel, ma kaver ostilhoù bihan dreist-holl, hag al liveoù uhel ma ’c’h eo stank ar bili bras benet.
Cinq foyers, associés à d'abondants débris de charbons de bois et d'os, ainsi qu'à des pierres chauffées, attestent de feux entretenus par l'homme. 
Diskoachet ez eus bet pemp oaled, drailhadoù glaou koad hag eskern a-leizh d’o heul ha mein devet ivez, ar pezh a ziskouez e veze graet tan gant an dud eno.
Ils comptent parmi les plus anciens témoignages de la maîtrise du feu actuellement répertoriés dans le monde.
Emaint e-touez an testenioù koshañ er bed eus mestroniadur an tan.
La nature géologique du Massif armoricain génère des sols acides qui font disparaître rapidement les restes organiques tels les os, le bois, etc. 
Abalamour da natur ar reier ac’h a d’ober Torosad Arvorig eo trenk an douar, gant-se ne bad ket pell ar dilerc’hioù organek evel an eskern, ar c’hoad ha kement zo.
Cependant, dans certains cas particuliers, comme au Mont-Dol ou dans la baie de Saint-Brieuc, un apport naturel de calcaire diminuant l'acidité des terres permet la préservation des ossements.
E lec’hioù dibaot zo avat, evel Menez-Dol pe bae Sant-Brieg, e teu maen-raz naturel da lakaat trenkegezh an douar da zigreskiñ, ha neuze e c’hall an eskern bezañ miret.
Abrité et orienté au sud, le gisement de Piégu (Côtes-d'Armor) occupe le pied d’une falaise de la pointe de Pléneuf, à la limite nord de la grande baie du Val-André. 
Emañ lec’hienn Piégu (Aodoù-an-Arvor), gwaskedet ha durc’haet war-zu ar su, e traoñ un tornaod e beg-douar Pleneg, e penn norzh bae bras Nantraezh.
Daté du Paléolithique moyen ancien, vers -200 000 ans, le site est l’un des rares en Bretagne à avoir livré des ossements d'animaux. 
Eus mareoù koshañ ar Paleolitik etre eo, war-dro -200 000 bloaz. Kavet ez eus bet eskern loened enni, ar pezh a zo dibaot-kaer e Breizh.
Associés aux outils abandonnés sur les sols, ces restes fournissent de précieuses informations sur les techniques de chasse des hommes préhistoriques et leur environnement. 
Gant ar relegoù-se hag an ostilhoù a oa bet lezet war al leurioù e c’haller anaout traoù talvoudus diwar-benn an doareoù o doa tud ar ragistor da chaseal hag o endro.
La détermination des espèces à partir des fragments d’os montre une chasse orientée vers les grands herbivores, surtout les cerfs et, dans une moindre proportion, les chevaux et les aurochs, faune représentative d’un milieu tempéré. 
Diwar ar bruzunoù eskern ec’h anavezer ar spesadoù ac’h a d’ober ar relegoù, ha neuze e weler e oa troet an dud eno da chaseal ar geotdebrerien bras, kirvi anezhe dreist-holl, ha kezeg ha gourejened ivez evit ul lodenn, da lavaret eo loened hag a gaved stank er meteier kerreizh.
La fracturation systématique des os longs, pour manger la moelle, confirme l’extrême standardisation des opérations de boucherie réalisées par les Néandertaliens de Piégu et témoigne de leurs modes de subsistance.
Torret e oa bet an holl eskern hir abalamour da zebriñ ar mel anezhe, ar pezh a ziskouez splann e veze graet war-dro ar c’hig er memes doare gant holl dud Neandertal e Piégu, hag e-giz-se e welomp penaos e raent evit bevañ.
Noisettes et sangliers
Kelvez ha moc’h-gouez
Au Mésolithique, l'intérieur de la péninsule bretonne, l'Argoat, est couvert de taillis de noisetiers ou de forêts de chênes. 
Er Mezolitik e oa goloet diabarzh ledenez Vreizh, an Argoad, gant bodoù kelvez pe koadeier derv.
La dispersion des espèces chassées et des baies sauvages récoltées impose aux hommes et aux femmes une mobilité avec les saisons. 
Strewet e oa al loened a veze chaseet hag ar frouezh a veze dastumet ken e ranke ar baotred hag ar merc’hed mont ha dont diouzh mareadoù ar bloaz.
La cueillette intensive de noisettes complète la ration alimentaire de manière conséquente : leurs coques brûlées jonchent tous les habitats de cette période.
Dastumet e veze forzhik kraoñ-kelvez da astenn ar boued evel ma oa dleet : adkavout a reer o c’hlor devet a-leizh en annezioù eus ar c’houlz-se.
On connaît depuis longtemps de vastes campements en sommet de colline - au 8e millénaire - ou en bord de rivière - au 6e millénaire - où ces nomades revenaient régulièrement. 
Pell zo ec’h anavezer kampoù bras war lein an tosennoù – en 8vet milved –pe war ribl ar stêrioù – er 6vet milved – ma tistroe ar gantreidi-se ingal.
Les recherches récentes ont révélé également de petites occupations en abris-sous-roche, plus éphémères. 
Da-geñver ar furchadegoù nevesañ ez eus bet kavet ivez, e-barzh toulloù-roc’h, annezioù bihan lec’h na chome ket ken pell an dud.
Ainsi à Pont-Glas, sur la commune de Plounéour-Ménez (Finistère), quelques personnes firent des haltes autour d’un feu, pour réparer leurs flèches avant de repartir à la poursuite des cerfs, des chevreuils ou des sangliers.  
E Pont-Glas, lakaomp, e kumun Plouneour-Menez (Penn-ar-Bed), e chome un toullad tud a-sav ur wech dre vare en-dro d’un tantad, evit dresañ o biroù a-raok mont adarre d’hemolc’hiñ kirvi, yourc’hed pe moc’h-gouez.
Le silex, la roche la plus facile à tailler, n'existe pas en Bretagne. 
Ar c’hailhastr, ar vein aesañ da venañ, n’eus ket dioute e Breizh.
Des petits galets de silex issus des fonds marins atterrissent régulièrement sur les côtes et sont exploités par les populations littorales et échangés au 8e millénaire avec celles de l'intérieur. 
Kavet e vez ingal bili kailhastr bihan, deuet eus deun ar mor ha diloaiet war an aodoù. Implijet e vezent gant tud an arvor a eskemme anezhe gant tud eus diabarzh an douaroù en 8vet milved.
Durant les 7e et 6e millénaires,  les nomades de l'Argoat utilisent pour l'essentiel les roches locales qui peuvent être taillées et de moins en moins le silex. 
E-kerzh ar 7vet hag ar 6vet milved e rae kantreidi an argoad gant ar vein a c’hallent benañ a veze kavet war al lec’h, dreist-holl, ha nebeutoc’h-nebeut gant kailhastr.
Cette restriction des approvisionnements signale peut-être des tensions entre les communautés de l'intérieur et celles de la côte. 
Marteze e c’hallomp soñjal ec’h eo abalamour ma oa erru stenn an darempredoù etre tud an diabarzh ha re an arvor e veze klasket pourvezañ mein en un doare all.
En Armor, cette frange côtière ouverte sur la mer dont le niveau était alors 5 à 10 m plus bas que l'actuel, des habitats du 6e millénaire sont signalés par des accumulations de déchets de coquilles, d'arêtes et d'ossements. 
Abalamour da restaolioù kregin, drein hag eskern bern-ha-bern e ouzer e oa tud o vevañ er 6vet milved en arvor, ar vandennad douar sko ouzh ar mor a oa etre 5 ha 10 m izeloc’h evit bremañ.
Mêlés à ces détritus, on retrouve des éclats de taille et des outils brisés, taillés pour l'essentiel dans les galets de silex échoués sur les plages. 
E-mesk ar restaolioù-se e vez kavet skirioù mein hag ostilhoù torret, graet dreist-holl gant bili kailhastr diloaiet war an aodoù.
Les analyses réalisées sur la composition chimique des squelettes humains, inhumés au sein de ces tas de plusieurs centaines de mètres carrés, montrent que les espèces marines constituaient une part importante de l'alimentation de ces populations. 
Diwar dielfennañ peseurt danvezioù kimiek ac’h a d’ober ar skeledennoù tud interet e-mesk ar berniadoù-se, meur a gant metr karrez anezhe, e weler ec’h ae ar spesadoù mor d’ober ul lodenn vras eus bevañs ar pobloù-se.
Toute la diversité des ressources marines a été exploitée. 
Tennañ a raent o mad eus kement danvez a deue eus ar mor.
Les coquillages et crustacés sont accessibles à pied sec à marée basse. Les poissons peuvent être piégés ou pêchés sans embarcation. Les oiseaux peuvent être capturés lorsqu’ils couvent leurs œufs. 
Gallout a raent mont war droad da zastum kregin ha kresteneged pa veze izel ar mor, tapout pesked gant pejoù pe pesketa ha pa n’o doa bag ebet, tapout lapoused pa vezent o c’horiñ.
L’investissement technique reste donc limité mais les ressources sont quant à elles accessibles une grande partie de l’année. 
Ne oa ket ezhomm kement-se a ostilhoù a-ratozh neuze, ha kavet e veze danvez e-pad ul lodenn vat eus ar bloaz.
Par ailleurs, des mammifères marins et terrestres complétaient les menus. 
Ouzhpenn-se e veze astennet ar meuzioù ordin gant bronneged mor ha re douar.
Le large panel de ressources consommées montre que ces hommes et femmes ont pu demeurer en bord de mer pendant plus d’une saison, sans nécessairement pratiquer la vie nomade des populations de l'intérieur.
Gant kemend-all a zanvezioù da zebriñ e weler o doa gallet an dud-se chom e bord ar mor e-pad meur a vloaz, kuit da vezañ rediet da vont da gantreidi evel ar pobloù a oa e diabarzh an douaroù.
Monuments disparus, signes oubliés
Monumantoù dianket, arouezioù ankouaet
Les recherches actuelles sur le mégalithisme révèlent le long processus de construction des  premiers monuments de la façade atlantique de l'Europe. 
Da-heul an enklaskoù a vez graet er mareoù-mañ war ar meurvein e vezer krog d’anaout an doare ma voe savet, war hir amzer, ar monumantoù kentañ en arvor ar mor atlantel en Europa.
A Plouhinec (Finistère), la fouille complète d'un vaste édifice funéraire a  révélé les phases successives de construction, depuis la première tombe creusée vers - 4 500, jusqu'à la fermeture du dernier caveau vers - 3 000. 
Diwar furchal penn-da-bennn ur pezh savadur bez e Ploeneg (Penn-ar-Bed) ez eus bet lakaet war wel penaos e oa bet savet pazenn-ha-pazenn, azalek ar bez kentañ kleuzet war-dro - 4 500, betek ma voe serret ar c’hav-bez diwezhañ war-dro - 3 000.
En 2007, sur une plage à Saint-Pierre-Quiberon (Morbihan), deux estivants découvrent un dépôt de haches en jadéite, une roche provenant des alpes italiennes.
E 2007, war an aod e Sant-Pêr-Kiberen (Mor-Bihan), e voe kavet un dastumad bouc’hili jadeit, hag a zo ur seurt roc’h eus an Alpoù italian, gant daou dourist.
Les relevés effectués sur l'estran, ainsi que sous la mer à l'aide d'un sonar et de plongeurs, révèlent la présence d'un alignement et, non loin de là, d'un vaste ensemble de menhirs, sur plus de 300m de long. 
Gant an enklaskoù graet war an aod vev, ha dindan ar mor gant ur sonar ha splujerien, e voe diskoachet ur steudad peulvanoù ha, nepell alese, ur pezh hollad reoù all, ouzhpenn 300 m hirder dezhañ.
A Belz ou à Erdeven (Morbihan), des ensembles tout aussi imposants, composés de plusieurs centaines de stèles, sont enfouis sous les terres ou les landes. 
E Belz pe en Ardeven (Mor-Bihan) ez eus holladoù ken bras all, enne meur a gant maen-sonn, goloet an douar pe al lanneier.
Les datations radiocarbones, comme les objets retrouvés, montrent que ces architectures remontent au 5e millénaire avant notre ère.
Diskouez a reer dre ar radiokarborn, evel gant an traoù a zo bet kavet, e oa bet savet ar frammoù-se er 5vet milved a-raok hon amzer.
Certaines de ces stèles portent encore des signes gravés dans la pierre. 
War lod eus ar vein-sonn-se e weler c’hoazh arouezioù engravet.
On reconnaît des objets, telles ces lames de haches parfois disposées par deux, à la manière de celles découvertes à Saint-Pierre-Quiberon. 
Anaout a reer en o mesk ostilhoù zo, evel lavnennoù bouc’hili lakaet div-ha-div a-wechoù, re-bar d’ar re bet adkavet e Sant-Pêr-Kiberen.
D'autres figurations sont plus énigmatiques, comme ces cachalots identifiés récemment. 
Skeudennoù all zo hag a zo muioc’h luziet, evel c’hwezherien-bras anavezet nevez zo.
Seuls ou assemblés sur les stèles, ces signes nous racontent les bribes d'une histoire où l'homme vit au cœur d'une nature sauvage et qu'il entreprend de domestiquer.
Pe e vefent o-unan pe a-stroll war ar vein-sonn-se e kont an arouezioù-se deomp tammoù eus un istor d’ur mare ma oa krog mab-den da glask doñvaat an natur gouez a oa en-dro dezhañ.
Des flèches suivies à la trace
Dispenn roudoù ar saezhoù
Par leur très grande finesse et leur régularité, les pointes de flèches armoricaines constituent de véritables chefs-d’œuvre de la taille du silex. 
Abalamour m’int fin-tre ha plaen ken ec’h int, eo ar begoù saezhoù eus Arvorig evel gwir bennoberennoù a-fet tailhañ kailhastr.
Elles proviennent pour la plupart de sépultures, affirmant le prestige et la fonction guerrière des défunts. 
Dont a ra al lodenn vrasañ anezhe eus bezioù ma oant bet lakaet da ziskouez e oa tud uhel ha brezelourien eus an dud interet eno.
Superbes mais fragiles, elles sont généralement considérées comme des objets d’apparat peu adaptés à la chasse ou la guerre. 
Kaer-kenañ met bresk int, ken e vez sellet oute evel bitrakoù pompadiñ ha n’int ket graet evit chaseal pe brezeliñ.
Des observations récemment effectuées au microscope indiquent pourtant que certaines de ces pointes déposées dans ces caveaux comportent des traces de coupure de végétaux. 
Koulskoude ez eus bet gwelet nevez zo, dre ar mikroskop, roudoù deuet diwar droc’hañ plant war lod eus ar begoù saezhoù-se a oa bet lakaet er bezioù.
Plusieurs hypothèses ont alors été envisagées par les archéologues et des spécialistes de l’archerie qui pensent que ces pointes sont parfaitement fonctionnelles. 
Da neuze ez eus bet soñjet e meur a vod da zisplegañ se gant arkeologourien ha tud barrek war ar gwaregañ hag a soñj dezhe e c’halled implijout ar begoù-se da vat.
Un travail expérimental de reconstitution d'une série de pointes en silex a permis de retrouver les techniques de fabrication utilisées par les artisans de l’âge du Bronze. 
Klasket ez eus bet fardañ begoù saezhoù kailhastr war batrom ar re orin, e-giz-se eo bet adkavet an teknikoù oberiañ a veze implijet gant an artizaned eus oadvezh an arem.
Ces flèches, fixées sur des hampes en bois, ont pu être tirées suivant un protocole très précis sur des cibles de paille. 
Marteze e oa bet tennet ar saezhoù-se, staget ouzh fustoù koad, war wennoù plouz hervez ul lid resis-tre.
Leur étude au microscope par des spécialistes permettra de confronter les traces des fac-similés à celles des pièces originales pour vérifier l'hypothèse d'une pratique aristocratique de tir sur cibles végétales ou éventuellement proposer d’autres pistes de réflexion.
Studiet e vint gant ar mikroskop evit lakaat ar roudoù a zo war ar saezhoù nevez-c’hraet keñver-ha-keñver gant ar re orin, hag e-giz-se gwiriañ ar vartezeadenn e vefe bet kustum ar pennoù bras da dennañ war wennoù graet gant plant, pe neuze klask displegañ an traoù en un doare all.
A l’âge du Bronze, de grandes enceintes abritant quelques dizaines de maisons dominent le territoire. 
Da vare oadvezh an arem e oa mogeriadoù bras, enne degadoù a diez, o ren ar vro.
Elles sont environnées de petites fermes comportant des greniers, des enclos pour le bétail et quelques champs. 
En-dro dezhe e veze menajoù bihan gante grignolioù, klozioù evit ar chatal hag un toullad parkoù.
Les objets brisés retrouvés dans les fosses ou les fossés, notamment des vases pour le stockage des récoltes, illustrent cette vie paysanne. 
An traoù torret a adkaver er fozioù ha fozelloù, dreist-holl listri evit mirout ar greun, a laka ac’hanomp d’anaout gwelloc’h buhez ar beizanted-se.
Ces exploitations agricoles ne semblent pas avoir été occupées au-delà d’une ou deux générations. 
War a seblant ne chome ket an dud enne ouzhpenn ur remziad pe ziv.
Elles étaient déplacées lorsque, du fait de l’épuisement des sols, les récoltes devenaient moins abondantes.
Cheñchet e veze plas dezhe pa ne veze ket ken founnus an eostoù abalamour ma oa erru didemz an douar.
Sur les hauteurs dominant les vallées où se situent la plupart des habitats, des dômes de terre - les tumulus - hauts de quelques mètres sont édifiés le long des voies. 
En traoniennoù e oa an darn vrasañ eus an tiez-annez hag a-us dezhe war an uhelioù, a-hed an hentoù, e veze savet krugelloù douar, un nebeud metroù uhelder dezhe.
Les fouilles récentes montrent que ces monuments funéraires constituent la partie visible de nécropoles fréquentées durant plusieurs siècles, comprenant parfois plusieurs dizaines de tombes. 
Diskouezet ez eus bet gant ar furchadegoù nevesañ ne oa ar bezioù-se nemet al lodenn a weler c’hoazh eus beredoù bras a oa bet darempredet e-pad meur a gantved, meur a zek bez enne a-wechoù.
A proximité de ces nécropoles, près des voies ou des cours d'eau, on retrouve des dépôts comprenant des lingots de cuivre, ainsi que des parures, des outils ou des armes brisées. 
E-kichen ar beredoù-se, nepell diouzh an hentoù pe diouzh ar stêrioù, ec’h adkaver dastumadoù enne tolzennadoù kouevr hag ivez bragerisoù, ostilhoù pe armoù torret.
L'absence d'habitat ou d'atelier à proximité rend l'hypothèse de cachettes d'artisans peu vraisemblable. 
Ne vez ket kavet annezioù pe stalieroù tost oute, se zo kaoz n’int ket kuzhiadennoù artizaned moarvat, evel ma’z eus bet soñjet gant lod.
Les études récentes montrent qu'il s'agit plus vraisemblablement de pratiques constituant à briser, déformer ou enterrer des objets personnels, lors de cérémonies funéraires ou religieuses, non plus dans la tombe mais dans des fosses creusées à cet effet.
Hervez ar studiadennoù nevesañ e tlefent diskouez kentoc’h e kustume an dud, da-geñver obidoù pe lidoù relijiel, terriñ, distummañ pe interiñ traoù personnel, neket e-barzh ar bezioù met e-barzh fozioù kleuziet a-ratozh-kaer.
Les stèles de pierre érigées vers -500 dans les cimetières sont parfois gravées de frises dont les motifs géométriques sont similaires aux décors estampés des vases de la vie quotidienne. 
A-wechoù e veze engravet frizennoù war ar vein-sonn a veze savet war-dro -500 er beredoù. Heñvel a-walc’h eo an tresoù mentoniel-se ouzh ar c’hinkladurioù stampet a gaver war al listri pemdez.
Ces œuvres témoignent en Bretagne d'une parfaite maîtrise des processus décoratifs en usage dans les premiers foyers d'art celtique d'Europe occidentale. 
Diskouez a ra an oberennoù-se e veze mestroniet mat-tre an teknikoù kinklañ a veze graet gante el lec’hioù ma oa ganet an arz keltiek e kornôg Europa.
La disposition et la forme de certains décors font penser à un art inspiré du tissage, où les motifs sont créés par l'entrecroisement de fils de couleur.
Lod eus ar c’hinkladurioù-se, gant o stumm hag ar mod int lakaet, a ra deomp soñjal en un arz deuet diwar ar gwiaderezh, ma vez krouet an tresoù o lakaat neudennoù liv da groaziañ an eil eben.
Durant les 4e et 3e siècles, les décors des céramiques évoluent vers des compositions moins sévères, mêlant des motifs circulaires estampés à des courbes tracées à main levée. 
E-kerzh ar 4vet hag an 3vet kantved ec’h eas kinkladurioù ar podoù pri war zousaat, anezhe tresoù kelc’hiek stampet mesket gant krommennoù treset gant an dorn.
La disposition et la forme de certains décors font penser cette fois à un art inspiré de celui du cuir, dont les œuvres, sur matériaux biodégradables, ont totalement disparu. 
An taol-mañ, gant stumm ar c’hinkladurioù hag ar mod int lakaet bepred, e laka ac’hanomp da soñjal en un arz deuet diwar skouer hini al lêr, na chom roud ebet anezhañ peogwir e oa graet an oberennoù gant un danvez n’eo ket bet miret.
Les 2e et 1er siècles voient se développer un art nouveau, conservé notamment sur les monnaies qui commencent à être frappées. 
En eil hag er 1añ kantved e teuas un arz nevez war wel, hag a zo deuet betek ennomp dreist-holl dre ar pezhioù-moneiz e oa krog an dud da gognañ.
Les symboles figurés, des conducteurs de chars ou auriges, puis des cavaliers armés de lances, d'épées ou de boucliers, illustrent les valeurs de l'aristocratie équestre, les equites mentionnés par César. 
Gant an arouezioù treset, bleinerien kirri, marcheien gante goafoù, klezeier pe skoedoù, e veze taolennet talvoudoù an aristokrated war varc’h, an equites a oa kaoz dioute gant Kezar.
Les bustes sculptés des puissants, exposés dans les habitats sous la forme de galeries d'ancêtres, présentent parfois d'autres attributs que les armes : une lyre pour le barde de Paule ou des torques portés comme des décorations, signes de bravoure et d'honneur.
Ouzhpenn armoù a weler a-wechoù ouzh ar pennzelwennoù a veze lakaet a-wel en tiez e-giz poltredoù hendadoù : ul lourenn gant barzh Paoul, pe torc’hoù douget evel lietennoù da ziskouez pegen kalonek hag enorus e oa an den.
On découvre dans l'Ouest de la France, enfouis par milliers, de curieux objets qui ont l'allure d'un coin à fendre le bois, avec un anneau sur le côté. 
E kornôg Bro-Frañs e vez adkavet traezoù drol, lakaet a viliadoù en douar, hag a zo heñvel a-walc’h ouzh gennoù, pep a ailhedenn ouzh o c’hostez.
S'ils reprennent la forme de haches de l'âge du Bronze, ils étaient inutilisables comme outils. 
Ha pa oa gante stumm ar bouc’hili eus oadvezh an arem, ne c’hallent ket bezañ implijet evel ostilhoù.
Creuses jusqu'à proximité du tranchant, ces haches aux parois trop minces ne pouvaient être affûtées. 
Kleuz int betek tost ouzh o dremm ha ken tanav ken ne oant ket evit bezañ lemmet.
Le taux élevé de plomb dans leur métal les rendait fragiles et impropres à résister aux chocs. 
Bresk e oant, prest da derriñ gant an disterañ stokadenn, abalamour ma ’c’h ae kalz a blom d’ober anezhe.
Les fouilles récemment effectuées à Quimper (Finistère), Noyal-Pontivy (Morbihan) ou Hengoat (Côtes-d'Armor) ont mis au jour des dépôts de quelques dizaines de ces haches, enfouies dans des fosses. 
Diskoachet ez eus bet dastumadoù degadoù a vouc’hili endonet e-barzh fozioù, da-geñver ar furchadegoù graet nevez zo e Kemper (Penn-ar-Bed), Noal-Pondi (Mor-Bihan) pe Hengoad (Aodoù-an-Arvor).
Elles se situent alors à proximité de petits habitats enclos datés entre -700 et -500, période durant laquelle l'usage du fer se généralise au détriment des outils de bronze. 
Kavet int bet e-kichen tiez bihan klozet eus ar mare a zo etre -700 ha -500, ur c’houlz ma oa krog an dud d’ober gant ostilhoù houarn e-lec’h re arem.
Ces dépôts, qui semblent prolonger ceux d'armes et d'outils brisés caractérisant l'âge du Bronze, sont en fait très différents. 
Daoust ma seblant an dastumadoù-se dont da-heul ar re gant armoù hag ostilhoù brevet, arouezus eus oadvezh an arem, n’int ket tamm heñvel e gwirionez.
Plus liés aux habitats qu'aux nécropoles, ils livrent des objets intacts dont la valeur est symbolique, sans lien avec leur utilité ou leur métal devenu désuet pour les armes et les outils. 
Liammet int ouzh an annezioù muioc’h evit ouzh ar beredoù. En dastumadoù-se e kaver traezoù en o fezh, arouezus o zalvoudegezh na oa ket stag ouzh o implij pe ouzh ar metal, erru diamzeret evit fardañ armoù pe ostilhoù.
Il pourrait s'agir d'objets monétaires, utilisés pour faciliter les échanges, ou d'objets votifs offerts aux dieux. 
Un asez moneiz e tlefent bezañ, evit aesaat an eskemmoù, pe traoù a veze profet d’an doueed.
Seule la poursuite des recherches, en étudiant le lieu d'enfouissement et la façon dont les objets ont été disposés, permettra de comprendre la fonction de ces simulacres d'outils.
Ne vo gallet kompren d’ober petra e oa eus ar brizh ostilhoù-se nemet dre forzh delc’her d’ober enklaskoù, da studiañ al lec’hioù ma oa bet endonet an traoù hag an doare ma oant renket
Près des fermes fondées vers -500 sont implantés un ou deux cimetières. Ils se présentent sous la forme de collines artificielles (tumulus) de petite taille, souvent placés au milieu d'un enclos de 10 à 30 m de côté.
Tost ouzh an tiez-feurm krouet war-dro -500 e veze staliet ur vered pe ziv, anezhe tosennoù bihan (ar c’hrugelloù) savet gant an dud, alies e-kreiz ur c’hloz etre 10 pe 30 m ledander.
Stèles de pierre ou de bois et portiques d'entrée donnent un aspect monumental à ces espaces sacrés.
Ar vein-sonn, pe traoù heñvel e koad, hag ar porchedoù da vont e-barzh a zegase tres monumantoù d’al lec’hioù sakr-se.
Les corps des défunts puis, vers -450, leurs ossements incinérés recueillis dans des urnes, sont enfouis dans ces tumulus. 
Er c’hrugelloù-se e veze interet korfoù ar re varv ha da-c’houde, war-dro -450, o eskern devet ha serret e-barzh jarloù.
La présence ponctuelle d'enfants et d'adolescents, ainsi que le recueil des ossements incinérés de plusieurs personnes dans une même urne, suggèrent la croyance en des liens familiaux maintenus dans l'au-delà.  
Kavet e vez, ur wech an amzer, bugale ha krennarded, hag ivez eskern devet digant meur a zen er memes jarl-ludu, ar pezh a laka soñjal e kredent e liammoù familh hag a zalc’he da vezañ er bed-hont.
La sobriété des sépultures caractérise les pratiques funéraires régionales : seule une partie symbolique des parures ou des armes du mort brûlées sur le bûcher est déposée dans la tombe. 
Unan eus perzhioù ar bezioù a gaver e Breizh eo e oant paourik : ne veze lakaet enne nemet ul lodenn arouezek eus bragerisoù pe armoù an den marv a veze devet.
Elle reflète mal le faste des cérémonies funéraires que l'on perçoit mieux dans les textes antiques ou dans d'autres régions où les morts reposent avec leurs armes, leurs parures complètes et des victuailles pour l'éternité.
Ne rentont ket ur skeudenn eus al lidoù-kañv war an ton bras hag a vez santet gwelloc’h e testennoù an Henamzer pe e rannvroioù all ma veze interet ar re varv gant o armoù, o holl ginkladurioù ha peadra da zebriñ er bed-hont.
Vers -400, les tombes disparaissent alors même que les fermes voisines sont le plus souvent occupées. 
War-dro -400 e voe dihanet d’implijout ar bezioù daoust ma veze tud peurvuiañ o chom en tiez-feurm a oa en o c’hichen.
Les corps des défunts ne sont probablement plus enfouis dans le sol, mais peut-être exposés ou dispersés. 
Moarvat ne veze ket interet ar re varv ken met lezet war wel pe strewet e vezent.
On retrouve vers -100 quelques modestes cimetières comprenant les corps de 4 à 7 adultes ou adolescents.
Adkavout a reer un toullad beredoù dister, enne korfoù etre 4 ha 7 den bras pe krennard, eus ar bloavezhioù -100.
Les enfants décédés en bas âge sont inhumés aux abords des maisons.
Douaret e veze ar vugale yaouank tost ouzh an tiez.
En Bretagne comme dans le reste de la Gaule, les mentalités évoluent en quelques générations, tout d'abord dans les villes qui constituent des vitrines de la romanité, puis dans les campagnes.
E Breizh, evel e pep lec’h e Galia, e cheñchas doareoù an dud da soñjal en ur ober un toullad rummadoù, da gentañ er c’hêrioù a oa diskouezet evel skouer vat ar romanelezh, war ar maez da c’houde.
Pour bâtir, on utilise de nouveaux matériaux : briques, tuiles de toiture et petit moellons cubiques liés au mortier de chaux.
Evit sevel tiez e veze graet gant materi nevez : brik, teol ha mein-moger diñsek bihan staget gant pri-raz.
Les modes en usage dans l'Empire romain sont rapidement suivies, avec une prédilection pour les enduits peints à fond blanc plus lumineux et mieux adaptés au climat. 
Buan a-walc’h e voe graet an traoù diouzh gizioù an Impalaeriezh roman. Plijout a rae kalz d’an dud lakaat induoù livet gwenn o foñs, splannoc’h ha muioc’h diouzh an hin.
Pour les colonnades, on opte pour le style toscan, sobre et facile à tailler dans le granite local. 
Evit ar c’holonennoù e voe dibabet doare Toskana, diginkl hag aezet da dailhañ e greunit ar vro.
L'ardoise est utilisée pour réaliser des dallages à la place des mosaïques, ainsi que des placages muraux.
Gant ar vein-c’hlas e veze graet daradurioù e-plas mozaik, hag ivez plakadoù lakaet ouzh ar mogerioù.
Les inscriptions et les graffitis attestent la diffusion relativement rapide du latin, au sein des notables, bien sûr, mais également de la partie de la population sachant écrire. 
Diskouez a ra an enskrivadurioù hag ar skrivachoù e oa en em ledet al latin buan a-walc’h e-mesk ar pennoù bras, evel-just, hag ivez e-touez al lodenn eus ar boblañs a ouie skrivañ.
La langue gauloise doit continuer à être parlée, mais aucune inscription n'est conservée à l'exception de quelques noms. 
Delc’her a rae an dud da gomz galianeg a-dra-sur, n’eus bet miret enskrivadur ebet avat, war-bouez un anv bennak.
En cuisine, le vaisselier s’enrichit de mortiers, pour piler les grains et mêler les sauces, ainsi que de grands plats pour la cuisson de galettes. 
Evit ar pezh a sell ouzh keginañ e voe graet gant listri nevez, evel mortezioù evit pilat ar greun ha meskañ ar chaous, pladoù bras evit poazhat ar galetez.
Les bouillies de céréales et les légumes s’accompagnent de viandes ou de poissons, avec des cuissons mijotées plus que grillées. 
Da-heul ar yod edaj pe al legumaj e veze debret kig pe besked mitonet, aliesoc’h evit grilhet.
Aux vins d'Italie, on préfère les vins de la vallée de la Loire ou la bière. 
Evet e veze gwin eus traonienn al Liger pe bier kentoc’h evit gwin eus Italia.
Au lieu de l’huile d’olive importée d’Espagne, on favorise le saindoux ou le lard pour la cuisine, le suif et les flambeaux pour l’éclairage.
E-lec’h eoul olivez lakaet da zont eus Spagn e kaved gwelloc’h implijout bloneg pe lard evit keginañ, soav ha pennoù-gouloù evit en em sklêrijennañ.
Le territoire de la Gaule est divisé en cités qui correspondent souvent aux territoires des peuples gaulois. 
Rannet e voe Galia e keodedoù hag a glote alies gant toleadoù ar pobloù galian.
À la tête de chacune fut placée une capitale, conformément aux usages méditerranéens. 
En o fenn e voe lakaet pep a gêr-benn, diouzh ar boazioù tro-dro d’ar Mor Kreizdouar.
En Bretagne, les villes de Carhaix, Vannes, Corseul et Rennes ont été fondées sur de vastes plateaux au cœur des territoires. 
Evit Breizh e voe krouet kêrioù Karaez, Gwened, Kersaout ha Roazhon war gompezennoù bras e-kreiz an toleadoù.
La proximité d'un cours d'eau a aussi été privilégiée pour faciliter l'évacuation des eaux usées et permettre le développement d’artisanats indispensables à la vie urbaine. 
Klasket e oa bet henn ober tost ouzh ur stêr bennak evit aesaat skarzhañ an dourioù lous ha sevel ar stalioù artizaned a veze ezhomm e kement kêr a oa.
Aucune ne reprend l'emplacement d'une ville gauloise.
Hini ebet anezhe ne voe savet lec’h ma vefe bet ur gêr c’halian a-raok.
Les monuments qui s'élèvent dans les faubourgs, que ce soit le pont-aqueduc long de 800 m à Carhaix ou le temple de Corseul, donnent la mesure des changements et valorisent, par leur ampleur et leur conception, le génie des bâtisseurs romains. 
N’eus nemet soñjal er monumantoù a voe savet er fabourzioù, pe e vefe an dourbont 800 m a hirder e Karaez pe an templ e Kersaout, evit intent pegen bras e oa ar cheñchamantoù, ha pegen ampart e oa ar saverien roman a-fet ijinañ ha kas labourioù bras da benn.
À l’intérieur des cités, le plan des quartiers offre l'image d'un monde rigoureux avec des chaussées qui se croisent à angle droit. 
E diabarzh ar c’hêrioù-penn e tiskoueze tres ar c’harterioù, gant o straedoù a-skouer an eil gant eben, ur skeudenn eus ur bed reizh.
Elles délimitent des  îlots qui accueillent maisons, boutiques et toutes sortes d’activités citadines. 
Bevenniñ a rae ar straedoù-se enezennoù enne tiez, stalioù hag obererezhioù a bep seurt a gaved e kêr.
Le centre est occupé par des monuments publics disposés autour d’une vaste place : le forum. 
Er c’hreiz e oa ar savadurioù foran en-dro d’ur blasenn vras : ar forom.
Ceux qui veulent se détendre peuvent se rendre dans différents thermes – ces établissements de bains et autres loisirs – ou profiter des spectacles offerts au théâtre. 
Gallout a rae an neb a felle dezhañ en em zidual mont d’ar c’hibelldioù – stalioù kibellat ma veze diduamantoù all ivez – pe mont da sellet ouzh arvestoù er c’hoariva.
Nul doute que ces villes dégagent un certain exotisme et dévoilent de nouvelles façons de vivre pour une population encore très largement rurale.
Hep mar ebet e oa c’hwezh an egzotegezh un tamm gant ar c’hêrioù-se hag a ziskoueze doareoù nevez da vevañ da dud hag a oa o chom war ar maez c’hoazh evit al lodenn vrasañ anezhe.
Un empire à la carte
Un impalaeriezh anavezet dre ar c’hartennoù
Vers -16, l'empereur Auguste réorganise la Gaule conquise par César en se fondant sur  les cartes établies par les géographes de l'époque. 
Galia, bet aloubet gant Kezar, a voe adaozet war-dro -16 gant an impalaer Aogust diwar ar c’hartennoù savet gant douaroniourien ar c’houlz-se.
La perception du territoire est très différente d'aujourd'hui. 
Sellet e veze ouzh an teroueroù en un doare disheñvel-mik diouzh an deiz a hiziv.
Les grands fleuves servent alors de repères pour distinguer trois provinces qu'on estime de forme et de taille équivalentes : la Belgique, la Lyonnaise et l'Aquitaine dont les côtes constituent la frontière nord de l'Empire. 
War ar stêrioù bras e oa diazezet da neuze harzoù an teir froviñs hag a oa kontet da vezañ heñvel a-walc’h an eil ouzh eben a-fet stumm ha ment : Belgia, Lugdunensis hag Akitania ac’h ae o aodoù d’ober bevenn an Impalaeriezh e tu an norzh.
Reportée sur les cartes actuelles, la forme de la Lyonnaise est étonnante, avec une péninsule bretonne gérée depuis Lyon, à plus de 600 km de là.
Pa seller ouzh ar c’hartennoù a vremañ e vezer souezhet gant stumm Galia Lioneza, ma veze meret Arvorig eus Lyon, ouzhpenn 600 km ac’hann.
Dans cette conception antique, la région se présente comme une terre avancée face à l'île de Bretagne - l'actuelle Grande-Bretagne - où César a mené de brèves expéditions, mais dont la conquête ne débutera qu'en 43 pour s'achever en 83. 
Hervez tud an Henamzer e oa ar rannvro ur beg-douar troet war-zu Enez-Vreizh – Breizh-Veur a vremañ – lec’h ma oa bet Kezar o kas meur a argadenn en-dro, hag a oa krog ar Romaned d’aloubiñ anezhi azalek 43 hepken, evit echuiñ e 83.
Les fouilles récentes ont montré la création de voies stratégiques dans le Morbihan et l'Ille-et-Vilaine dès -15. 
Krouet e oa bet hentoù strategel er Mor-Bihan hag en Il-ha-Gwilen azalek -15 dija, ar pezh a zo bet diskouezet nevez zo gant ar furchadegoù.
De rares objets retrouvés dans les capitales de cités naissantes signalent également la présence de militaires jusque vers 80.
Gant an traezoù, rouez a-walc’h, a zo bet adkavet er c’hêrioù-penn a oa o tiwanañ, e weler ivez e oa soudarded er vro betek war-dro 80.
La stabilité des cités de l'extrémité de la Gaule Lyonnaise a dû paraître fragile aux autorités romaines. 
Evit ar pennadurezhioù roman e tlee stabilded keodedoù penn pellañ Galia Lioneza seblantout bezañ bresk.
À la fin des opérations militaires en Bretagne insulaire, le recul des frontières de l'Empire au nord de l’actuelle Angleterre favorise l’essor de la péninsule bretonne, où villes et domaines ruraux connaissent une période de prospérité.
Da-heul fin ar brezelioù en Enez-Vreizh, pa oa pellaet e-giz-se harzoù an Impalaeriezh betek norzh Bro-Saoz a vremañ, e voe lañs gant Arvorig. Ober berzh a reas ar c’hêrioù hag an domanioù diwar ar maez eno e-pad ur reuziad.